วธ. เปิดเส้นทาง ไหว้พระ ขอพรเสริมสิริมงคล 11 วัด เนื่องในโอกาสการเฉลิมฉลอง 241 ปี กรุงรัตนโกสินทร์
นายอิทธิพล  คุณปลื้ม รัฐมนตรีว่าการกระทรวงวัฒนธรรม เปิดเผยว่า จากการที่รัฐบาลกำหนดจัดงานใต้ร่มพระบารมี 241 ปี กรุงรัตนโกสินทร์ ระหว่างวันที่ 21-25 เมษายน บริเวณพื้นที่รอบเกาะรัตนโกสินทร์ เพื่อน้อมรำลึกในพระมหากรุณาธิคุณและเทิดพระเกียรติพระบาทสมเด็จพระพุทธยอดฟ้าจุฬาโลกมหาราช ปฐมกษัตริย์แห่งราชวงศ์จักรี และพระมหากษัตริย์ในพระบรมราชจักรีวงศ์ทุกพระองค์ ส่งเสริมการท่องเที่ยวเชิงศาสนา ประวัติศาสร์และวัฒนธรรม ช่วยสนับสนุนการจำหน่ายสินค้าทางวัฒนธรรมสร้างรายได้สู่ชุมชน เพื่อกระตุ้นเศรษฐกิจฐานราก  สำหรับงานครั้งนี้ กรมการศาสนา ได้จัดเส้นทางเดินรถไหว้พระขอพระเสริมสิริมงคล 11 วัดสำคัญ  โดยร่วมกับองค์การขนส่งมวลชนกรุงเทพ (ขสมก.) อำนวยความสะดวกแก่ประชาชนที่เข้าร่วมกิจกรรม ด้วยการจัดบริการรถโดยสารหมุนเวียนรับ – ส่งประชาชนไหว้พระ โดยไม่เสียค่าใช้จ่าย ระหว่างเวลา 09.00 – 18.00 น. จำนวน 5 คัน  ไปยัง 11 วัดสำคัญ ได้แก่ วัดพระเชตุพนวิมลมังคลาราม วัดราชประดิษฐสถิตมหาสีมาราม  วัดราชบพิธสถิตมหาสีมาราม  วัดบวรนิเวศวิหาร 5) วัดสุทัศนเทพวราราม  วัดชนะสงคราม  วัดราชนัดดาราม วัดสระเกศราชวรวิหาร วัดเบญจมบพิตรดุสิตวนาราม   วัดมหาธาตุยุวราชรังสฤษฎิ์ และวัดประยุรวงศาวาส ซึ่งในแต่ละวัดจะเปิดพระอุโบสถให้พุทธศาสนิกชนได้เข้าไปนมัสการสิ่งศักดิ์สิทธิ์ พร้อมทั้งชมจิตรกรรมฝาผนังที่ช่างศิลป์ร้อยเรียงเรื่องราวทางศาสนาและเหตุการณ์สำคัญทางประวัติศาสตร์ของไทยผู้สนใจสอบถามรายละเอียดเพิ่มเติมผ่านสายด่วนวัฒนธรรม 1765